Mäntyharjun kunnan itsenäisyyspäivän juhlassa 6.12.2023 jaetaan Mäntyharjun kunnan kulttuuri- ja liikuntapalkinnot vuodelle 2023. Lisäksi uutena tunnustuksena jaetaan vuoden vapaaehtoinen. Musiikista vastaa kansanmusiikkiduo Nooli. Päivän tarkempi ohjelma julkaistaan lähempänä tapahtumaa. NOOLI on tämän hetken kansanmusiikin soundi. Muusikot Aino Kinnunen sekä Oona Sinkko tarjoilevat kokonaisuuden, joka on kuulijalle silkkaa herkkua raaka-aineinaan virtuoottiset melodiat sekä täyteläiset harmoniat. Harmooninsoittaja Oona Sinkko ja viulisti Jonna Lankinen ja perustivat yhtyeen Kaustisella vuonna 2017 soittamisen riemusta ja intohimosta kansanmusiikkiin. Jo alusta asti nuoret muusikot sävelsivät musiikkinsa itse, ja näistä sävellyksistä syntyi duon vuonna 2019 julkaistu debyyttialbumi Kesä ei lopu koskaan. NOOLI on tuttu näky suomalaisilla kansanmusiikifestivaaleilla, ja duo on valittu showcase-yhtyeeksi sekä Folkelarmissa, Norjassa että kotimaassa Kaustisen Kansanmusiikkijuhlilla. Vuonna 2022 duon viulistiksi vaihtui Aino Kinnunen, ja nyt NOOLI työstää seuraavaa, vuonna 2023 julkaistavaa albumiaan ja luvassa on uutta ja makeaa tanssimusiikkia. www.noolimusic.com/ Tapahtumaan on vapaa pääsy. Konsertti järjestetään yhteistyössä Suomen Kansanmusiikkiliiton ja Mäntyharjun kulttuuripalvelujen kanssa.
Itsenäisyyspäivän juhla Kulttuurisalissa
Mäntyharjun kunnan itsenäisyyspäivän juhlassa 6.12.2023 jaetaan Mäntyharjun kunnan kulttuuri- ja liikuntapalkinnot vuodelle 2023.